Ерөнхий группийн элемент

Хими болон атомын физикт, ерөнхий групп (заримдаа төлөөлөх элементүүд гэж нэрлэдэг) гэдэг нь үелэх системд гели, лити, берилли, бор, нүүрстөрөгч, азот, хүчилтөрөгч, фтор зэрэг хамгийн хөнгөн гишүүдээр төлөөлөгдсөн элементүүдийн бүлгийг хэлнэ.

Ерөнхий группт 1 ба 2-р бүлгийн элементүүд (s-блок), мөн 13–18-р бүлгийн элементүүд (p-блок) орно. (Устөрөгчийг зарим тохиолдолд ерөнхий группт оруулдаггүй)

s-блокийн элементүүд ихэвчлэн нэг үндсэн исэлдэлтийн төлөвтэй байдаг бол p-блокийн элементүүд олон исэлдэлтийн төлөвтэй үедээ ихэнхдээ хоёр нэгжээр зөрсөн нийтлэг исэлдэлтийн төлөвүүдтэй байдаг. Энэ чиглэлийн судалгааны дэвшлийг ихэвчлэн “Main Group Chemistry” сэтгүүлд нийтэлдэг.

Ерөнхий группийн элементүүд (мөн зарим хөнгөн шилжилтийн металлуудын хамт) нь дэлхий дээр, нарны аймагт, цаашлаад орчлон ертөнцөд хамгийн элбэг тохиолддог элементүүд юм.

12-р бүлгийн элементүүдийг ихэвчлэн шилжилтийн металл гэж үздэг. Гэвч цайр (Zn), кадми (Cd), мөнгөн ус (Hg) нь хоёр бүлгийн аль алиных нь шинж чанарыг агуулдаг тул зарим эрдэмтэд эдгээрийг ерөнхий группийн элементүүдэд хамруулах ёстой гэж үздэг.